b'\n_START_ARTICLE_\nTina Heferle\n_START_SECTION_\n\xc5\xbdivljenjepis\n_START_PARAGRAPH_\nPrihaja iz Dom\xc5\xbeal, trenutno pa \xc5\xbeivi v Meng\xc5\xa1u. Obiskovala je Osnovno \xc5\xa1olo Dom\xc5\xbeale, ki jo je z odli\xc4\x8dnim uspehom zaklju\xc4\x8dila leta 2001. \xc5\xa0olanje je nadaljevala na gimnaziji \xc5\xa0olskega centra Rudolfa Maistra v Kamniku, ki jo je leta 2005 zaklju\xc4\x8dila s prav dobrim uspehom in se vpisala na Pravno fakulteto Univerze v Ljubljani. \xc5\xa0tudij prava je na Pravni fakulteti v Ljubljani z odliko (cum laude) dokon\xc4\x8dala leta 2011 in pridobila izobrazbo univerzitetne diplomirane pravnice. Po kon\xc4\x8danem \xc5\xa1tudiju se je kot pripravnica zaposlila v pravni slu\xc5\xbebi Ob\xc4\x8dine Morav\xc4\x8de, kjer se je po kon\xc4\x8danem pripravni\xc5\xa1tvu tudi redno zaposlila. Leta 2015 se je zaposlila v pravni slu\xc5\xbebi Uprave RS za varno hrano, veterinarstvo in varstvo rastlin. Decembra leta 2016 je uspe\xc5\xa1no opravila pravni\xc5\xa1ki dr\xc5\xbeavni izpit in se takoj za tem zaposlila kot odvetni\xc5\xa1ka kandidatka v odvetni\xc5\xa1ki pisarni v Radovljici. Po uspe\xc5\xa1no opravljenem odvetni\xc5\xa1kem izpitu je opravljala poklic odvetnice kot zaposlena odvetnica v odvetni\xc5\xa1ki dru\xc5\xbebi. _NEWLINE_Na dr\xc5\xbeavnozborskih volitvah 2018 je bila 3. junija na listi politi\xc4\x8dne stranke Lista Marjana \xc5\xa0arca izvoljena za poslanko Dr\xc5\xbeavnega zbora RS.'